

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv [www.daugavpils.lv](http://www.daugavpils.lv)

Daugavpilī

**Pilsētas saimniecības un attīstības komitejas**

**SĒDES PROTOKOLS**

**2025.gada 3. aprīlī** **Nr.8**

|  |  |
| --- | --- |
| Sēde notiek: domes sēžu zālē  Sēde sasaukta: plkst.10.00  Sēde sākas: plkst.10.00  Sēdes laikā tiek veikts audioieraksts  **Sēdē piedalās:** |  |
| Komitejas priekšsēdētājs | *Igors Aleksejevs* |
| Komitejas locekļi | *Anatolijs Gržibovskis*  *Valērijs Kononovs*  *Igors Prelatovs*  *Ivars Šķinčs* |
| **Sēdē nepiedalās:** | *Mihails Lavrenovs*  *Aleksejs Vasiļjevs* |
| **Sēdē klātesoši:** |  |
| Daugavpils valstspilsētas pašvaldības iestādes darbinieki | *D.Krīviņa, M.Dimitrijeva,*  *I.Prozore, T.Goga,*  *I.Šalkovskis* |
| Sēdi protokolē: | *Daugavpils pašvaldības centrālās pārvaldes*  *Attīstības departamenta referente E.Pūga* |
| **Darba kārtība:** | | |
| 1. Par atbalstu projektam “Latvijas un Lietuvas pārrobežu reģiona pilsētu mitrāju bioloģiskās daudzveidības kopīga saglabāšana”. 2. Par atbalstu projektam “Klimatneitrāla nākotne: pašvaldību iniciatīvas un risinājumi” SMARTFORM. | | |

*I.Aleksejevs atklāj komitejas sēdi un tiek dots vārds ziņotājam.*

**1.**

**Par atbalstu projektam “Latvijas un Lietuvas pārrobežu reģiona pilsētu mitrāju bioloģiskās daudzveidības kopīga saglabāšana”**

*Ziņo – Daugavpils pašvaldības centrālās pārvaldes Attīstības departamenta vadītāja Daina Krīviņa*

I.Šķinčs izsakās atzinīgi par Ruģeļu apkaimes attīstību un jautā par Ruģeļu ūdenskrātuves kreiso krastu. Vai kreisajā krastā nekas netiek plānots, jo nepieder pašvaldībai?

D.Krīviņa to apstiprina.

I.Šķinčs jautā, vai pašvaldībai ir mērķis kaut kādā veidā atrisināt arī jautājumu par kreiso krastu?

D.Krīviņa izsakās, ka bija plānots iegādāties, bet tur kaut kas nav sakārtots juridiski.

M.Dimitrijeva skaidro, ka pagaidām tas nav iespējams, jo notiek tiesvedība. SIA, kam tas pieder, ir problēmas ar juridisko statusu, jo tas ir zaudēts. Tas tiek apstrīdēts, notiek tiesvedība.

I.Šķinčs izsakās, ka krasts turpina aizaugt.

M.Dimitrijeva skaidro, ka viņi nevar rīkoties. Īpašumam nav juridiska statusa, uz šo brīdi tam krastam (īpašumam) nav saimnieka.

*Notiek diskusija.*

I.Šķinčs izsakās, ka pēc Ruģeļu dambja uzcelšanas sanāca tāda situācija, ka melnzeme ir sabērta vairāk uz upes pusi. Tur tagad ļoti strauji aug krūmi un veidojas purvājs. Vai ir tomēr plāns tajā zemes daļā, kas ir no ūdens krātuves uz pilsētas pusi, to krastu attīrīt no krūmiem?

I.Aleksejevs izsakās, ka jautājums ir, vai šī projekta ietvaros?

I.Šķinčs izsakās, ka nē. Saprotams, ka projekta ietvaros tas nav paredzēts. Tas domāts vispārīgi.

D.Krīviņa izsakās, ka tas ir jautājums Komunālās saimniecības pārvaldei.

I.Šķinčs izsakās, ka tas varbūt būtu izdarāms nākotnē.

I.Aleksejevs izsakās, ka arī par nākotnes plāniem vairākkārt ir lemts Pilsētas saimniecības un attīstības komitejā gan attiecībā uz privātīpašumu, kas ir Ruģeļu ūdenskrātuves otrā krastā, gan attiecībā uz turpmākiem attīstības projektiem. Viss tiek skatīts kompleksi. Šobrīd jārīkojas secīgi, lai rastu iespēju projekta ietvaros sakārtot pašvaldībai piederošo krastu. Cerams, ka nākotnē atrisināsies jautājums par juridisko statusu otram krastam,

I.Aleksejevs jautā M.Dimitrijevas kundzei, cik ilgu laiku varētu aizņemt juridiskais process par otrā krasta īpašumu?

M.Dimitrijeva izsakās, ka diemžēl tas var būt ilgi. Pirmā tiesas instance ir plānota septembrī, bet noteikti vēl būs pārsūdzēšana. Tiesvedība būs ilga un tas nav steidzamības jautājums.

*Notiek diskusija.*

I.Šķinčs izsakās, ka būtu lietderīgi teritoriju attīrīt no krūmājiem.

I.Aleksejevs komentē, ka jāpievērš uzmanība nākotnes projektiem.

*Notiek diskusija.*

I.Aleksejevs pateicas Šķinča kungam par komentāru un piebilst, ka par šo jautājumu (*domāta - teritorijas attīrīšana no krūmiem*) ir jāvēršas pie Komunālās saimniecības pārvaldes (turpmāk - KSP).

I.Aleksejevs aicina V.Kononovu, kā šīs jomas pārraugošo vicemēru pašvaldībā, izrunāt šo jautājumu ar KSP.

I.Aleksejevs norāda uz nepieciešamību nosūtīt protokola izrakstu informācijai KSP situācijas izvērtēšanai un rīcībai kompetences ietvaros.

I.Aleksejevs aicina balsot par lēmuma projektu.

*Atklāti balsojot „par” – 5 (I.Aleksejevs, A.Gržibovskis, V.Kononovs, I.Prelatovs, I.Šķinčs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par atbalstu projektam “Latvijas un Lietuvas pārrobežu reģiona pilsētu mitrāju bioloģiskās daudzveidības kopīga saglabāšana”.*

**2.**

**Par atbalstu projektam “Klimatneitrāla nākotne: pašvaldību iniciatīvas un risinājumi” SMARTFORM**

*Ziņo – Daugavpils pašvaldības centrālās pārvaldes Attīstības departamenta vadītāja Daina Krīviņa*

I.Aleksejevs aicina balsot par lēmuma projektu.

*Atklāti balsojot „par” – 5 (I.Aleksejevs, A.Gržibovskis, V.Kononovs, I.Prelatovs, I.Šķinčs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *atbalstu projektam “Klimatneitrāla nākotne: pašvaldību iniciatīvas un risinājumi” SMARTFORM.*

Pilsētas saimniecības un attīstības komitejas sēdē izskatīto un uz domes sēdi virzīto jautājumu ziņošanu kārtējā domes sēdē uzņemas Igors Aleksejevs.

Sēde beidzas: plkst. 10:13

Komitejas priekšsēdētājs: (personiskais paraksts) I.Aleksejevs

Protokoliste (personiskais paraksts) E.Pūga